Llista i classifica les entitats que s'esmenten al text:
Paula Cañellas Alba (Palma, 25 de gener de 1874 - Palma, 1940) fou una mestra krausista i feminista mallorquina. Destacà en la docència i en la tasca cívica. El 1890 fou mestra superior per l'Escola Normal de Mestres. El 1904, des de postulats feministes, organitzava les primeres colònies escolars per a nines i que ella mateixa dirigiria cada any fins al 1920. La mestra Cañellas organitzà un total de divuit colònies escolars per a nines. El 1915 fundava l'Institut d'Estudis Superiors per a la Dona, des de l'Ajuntament de Palma. S'havia d'encarregar de proporcionar a les mares de família els coneixements necessaris per a la tasca de la llar, preparar les alumnes per a l'accés a l'ensenyament secundari, per al magisteri de primeres lletres, per a l'ingrés a l'Escola Superior de Mestres o a l'Escola Superior de Comerç i preparar-les per a les oposicions al cos auxiliar de telegrafia. El conservadorisme sociològic i l'Església, temorosa del laïcisme de l'Institut, aconseguiren que es tancàs al cap de molt poc de la seva obertura. Ella es declarava defensora del feminisme, que definia com la lluita de les dones per aconseguir la seva independència econòmica per poder triar el seu destí. Denunciava la situació de la dona espanyola, totalment sotmesa al varó, per la dependència jurídica a què la sotmetien lleis injustes i irracionals. La mestra Cañellas advocava per educar les dones per a si mateixes: per a gaudir de la cultura, per a poder fer feina i per tenir una projecció cívica.
Paula Cañellas Alba : persona, Palma : Entitat_Geopolítica, Escola Normal de Mestres : educació, Cañellas : persona, Ajuntament de Palma : govern, Escola Superior de Mestres : educació, Escola Superior de Comerç : educació, Església : religiosa, Institut d'Estudis Superiors per a la Dona : educació